**คู่มือการดำเนินงานส่งเสริมคุณธรรม ศีลธรรมนำการศึกษา**

**โรงเรียนโกสัมพีวิทยา**

**……………………………………………………………………………………………………………………….**

**วัตถุประสงค์**

๑. เพื่อปลูกฝังให้นักเรียนรักชาติ ศาสนา และพระมหากษัตริย์

๒. เพื่อปลูกฝังนักเรียนให้มีคุณธรรมศีลธรรมความกตัญญูกตเวทีต่อบิดา มารดา ครู อาจารย์

ผู้มีพระคุณและแผ่นดินเกิด

๓. เพื่อพัฒนาให้นักเรียนมีความรู้ ความเข้าใจ และปฏิบัติตามหลักศาสนา

๓.๑ ปฏิบัติหน้าที่มีคนายกตามระเบียบศาสนาพิธีได้ถูกต้อง

๓.๒ สามารถอาราธนาศีล ๕ อาราธนาธรรม อาราธนาพระปริตร กล่าวคำถวายสังฆทาน

คำถวายผ้าป่า คำแผ่เมตตา ได้ถูกต้อง

๔. เข้าใจความหมายของศีล ๕ สามารถวิเคราะห์สถานการณ์จำลองหรือสถานการณ์ สังคม แล้วเชื่อมโยงองค์ความรู้ศีล ๕ เข้ากับกฎหมาย วัฒนธรรม ประเพณีอันดีงามของไทยได้

๕. นำความรู้ศีล ๕ ไปใช้ในวิถีชีวิตประจำวัน ตามวิถีชุมชนที่ตนเองอาศัยได้

**ตัวชี้วัด**

๑. นักเรียนมีความรักชาติ ศาสนา และพระมหากษัตริย์ (๑๐ คะแนน)

๒. นักเรียนมีคุณธรรมศีลธรรมความกตัญญูกตเวทีต่อบิดา มารดา ครู อาจารย์ ผู้มีพระคุณ และ

แผ่นดินเกิด ( ๑๐ คะแนน)

๓. อธิบายความหมาย และสามารถวิเคราะห์เชื่อมโยงหลักของศีล ๕ สู่การปฏิบัติ ข้อละ ๕ คะแนน

(๒๕ คะแนน)

๔. นักเรียนมีทักษะมัคนายกน้อย ข้อละ ๕ คะแนน (๓๐ คะแนน)

๕. นักเรียนมีทักษะศาสนพิธีเบื้องต้น และมีมารยาทไทยที่ถูกต้อง (๒๕ คะแนน)

**ขั้นตอนการประเมิน**

**ขั้นตอนที่ ๑ ด้านศาสนพิธี**

โรงเรียนทุกโรงเรียนที่เข้าโครงการที่ขอรับการประเมินต้องผ่านการประเมินด้านศาสนพิธีตามตัวชี้วัด

ของโครงการ คือ มีทักษะมัคนายกน้อย อาราธนาศีล ๕ อาราธนาธรรม อาราธนาพระปริตร คำถวายสังฆทานคําถวายผ้าป่า คําแผ่เมตตา

**ขั้นตอนที่ ๒ ด้านการทดสอบความรู้ด้วยข้อเขียน**

- โรงเรียนที่มีนักเรียนกลุ่มเป้าหมาย **๑๐๐ คนขึ้นไป** แยกนักเรียนกลุ่มเป้าหมาย ๒ กลุ่ม ดำเนินการ ประกอบศาสนพิธี พร้อมกับการทดสอบความรู้ ความเข้าใจ

\*\* ทดสอบด้วยแบบทดสอบอัตนัย โดยกําหนดจํานวนนักเรียน ร้อยละ ๑๐ ของกลุ่มเป้าหมาย (กลุ่มเป้าหมาย หมายถึง นักเรียนตั้งแต่ชั้นมัธยมศึกษาปีที่ ๑ ถึงขั้นสูงสุดของโรงเรียน)

\***\*** หมายเหตุ อาจยืดหยุ่นได้ตามความเหมาะสมของโรงเรียนโดยดุลยพินิจของคณะกรรมการ

**ขั้นตอนที่ ๓ ด้านวัฒนธรรมชาวพุทธ**

- ให้ประเมินตามแบบบันทึกคะแนนด้านปฏิบัติ

**ขั้นตอนที่ ๔ ด้านการประเมินเชิงประจักษ์**

- คณะกรรมการสามารถสอบถามนักเรียนส่วนใดก็ได้ในโรงเรียนตามความเหมาะสมกับสถานการณ์

**\*\* หมายเหตุ ขั้นตอนการประเมินในขั้นตอนต่าง ๆ อาจยืดหยุ่นได้ตามความเหมาะสมของคณะกรรมการ**

**การวัดและประเมินผล**

- นักเรียนระดับชั้นมัธยมศึกษาปีที่ ๑-๖

**วิธีการวัด ๑**

๑ . ตัวชี้วัดข้อที่ ๑ และ ข้อที่ ๒ ให้แบบเขียนอธิบายสั้นๆ ให้ได้ใจความสำคัญที่แสดงให้เห็นถึงความรู้ เกี่ยวกับเรื่องนั้น ๆ ที่ยกสถานการณ์จําลองมาเป็นโจทย์

๒. ตัวชี้วัดข้อที่ ๓ เขียน หรือ บอกความหมายของศีล ๕ ด้วยปากเปล่า (ระดับมัธยมศึกษา)

๓. ตัวชี้วัดข้อที่ ๔ - ๕ ให้ปฏิบัติ ให้คณะกรรมการตรวจสอบความถูกต้อง ก่อนประเมินผลเป็น

คะแนน

๔. การวัดและประเมินผล แบ่งออกเป็น 2 ส่วน

- การวัดและประเมินผลรายบุคคล - การวัดและประเมินผลโดยรวมทั้งโรงเรียน

**ขั้นตอนการสมัครขอรับการประเมิน**

๑. โรงเรียนสามารถยื่นสมัครรับการประเมิน โดยทําหนังสือราชการมายังสํานักงานเขตพื้นที่ฯ

๒. ประกาศกำหนดการประเมินโรงเรียนที่ยื่นสมัครรับการประเมิน

๓. ประเมินโรงเรียนที่ยื่นสมัครรับการประเมิน

๔. ประกาศผลการประเมิน

**ผลการประเมิน**

**๑. การประเมินข้อเขียนรายบุคคล** นักเรียนจะต้องมีผลการประเมินตั้งแต่ร้อยละ ๗๐ ขึ้นไป

**๒. การประเมินเชิงประจักษ์รายโรงเรียน** โรงเรียนจะต้องมีผลการประเมินตั้งแต่ ร้อยละ ๗๐ ขึ้นไป

ดังนี้

**เกณฑ์การประเมิน**

ระดับ ดีเยี่ยม ร้อยละ ๙๐.๐๐ - ๑๐๐.๐๐

ระดับ ดี ร้อยละ ๘๐.๐๐ - ๘๙.๙๙

ระดับ ผ่าน ร้อยละ ๗๐.๐๐ - ๗๙.๙๙

**\*\* หมายเหตุ นักเรียนจะต้องได้รับการประเมินรายบุคคล ผ่านการประเมินตั้งแต่ร้อยละ ๗๐ ขึ้นไป**

**เท่านั้น จึงจะได้รับการประเมินผลโดยรวมทั้งโรงเรียน**

**การเตรียมรับการประเมินโครงการ**

**การเตรียมสถานที**

๑. จัดเตรียมสถานที่ในการประกอบศาสนพิธี

๒. จัดเตรียมห้องทดสอบ ให้นักเรียนทําการทดสอบ ด้านความรู้ ความเข้าใจ

**การประเมินกิจกรรมของโครงการฯ**

๑. การประกอบศาสนพิธี (โดยนักเรียนดำเนินการ)

๒. การทดสอบความรู้ ความเข้าใจ ตามตัวชี้วัดของโครงการ

**การประกอบพิธี**

๑. นักเรียนกลุ่มเป้าหมายเดินอย่างเป็นระเบียบ สถานที่ประกอบศาสนพิธี

๒. มัคนายกน้อยนำประกอบศาสนพิธี ตั้งแต่เริ่มต้นจนเสร็จพิธี โดยนักเรียนกลุ่มเป้าหมายสามารถ กล่าวคําอาราธนาศีล ๕ อาราธนาธรรม อาราธนาพระปริตร ถวายสังฆทาน แผ่เมตตา ได้พร้อมเพรียงกัน

๓. คณะกรรมการสนทนา ซักถามความรู้ ความเข้าใจ ตามตัวชี้วัดของโครงการฯ/จัดกิจกรรมกลุ่มให้

นักเรียนร่วมระดมความคิด ตัวแทนนักเรียนนําเสนอผลการระดมความคิด

**แนวทางการให้ความรู้**

**การประกอบศาสนพิธี**

\*\* กรณีโรงเรียนมีพิธีกรและต้องการประชาสัมพันธ์ก่อนเวลา

เมื่อผู้ร่วมงานถึงสถานที่ประกอบศาสนพิธี พิธีกร กล่าวต้อนรับหรือประชาสัมพันธ์

เกี่ยวกับกิจกรรมของงานได้ เช่น กำหนดการของงาน หรือแจ้งให้ทราบทั่วกันว่า งานนี้มีการเทศน์ให้ความรู้เกี่ยวกับ เรื่อง............................. โดยพระชื่อ............................ (ให้ระบุยศ ตำแหน่งของพระด้วย)

**ขั้นตอนการประกอบศาสนพิธี** (โดยมัคนายกน้อยของโรงเรียน)

**ขั้นตอนที่ ๑** การกราบคณะสงฆ์

เมื่อคณะสงฆ์เดินทางมาถึงบริเวณพิธี หัวหน้ามัคนายก น่ากราบคณะสงฆ์

**หัวหน้ามัคนายก...**ขณะนี้ท่านประธานสงฆ์และคณะสงฆ์เดินทางมาถึงศูนย์กลางพิธีแล้วขอเรียนเชิญทุกท่านนั่งพนมมือ เพื่อเคารพต่อคณะสงฆ์ ครับ/ค่ะ (รอจนคณะสงฆ์ทั้งหมดนั่งเข้าที่เรียบร้อยแล้ว ทุกคนเอามือลง)

\*\*นักเรียน (ที่ได้รับมอบหมาย) ให้ประเคนของรับรอง นำของรับรองถวายพระเสร็จแล้ว กราบ ๓ ครั้ง

**หัวหน้ามัคนายก...**ขอเรียนเชิญทุกท่านนั่งคุกเข่าพนมมือ ตั้งใจกราบพระประธานโดยพร้อมเพรียงกัน ครับ/ค่ะ

\*\*ทุกคน กราบพระประธาน พร้อมเพรียงกัน ๓ ครั้ง โดยหัวหน้ามัคนายกไม่ต้องนํากล่าวคำว่า กราบ

**หัวหน้ามัคนายก...**ตั้งใจกราบประธานสงฆ์และคณะสงฆ์ โดยพร้อมเพรียงกัน ครับ/ค่ะ

\*\*ทุกคน กราบประธานสงฆ์ พร้อมเพรียงกัน ๓ ครั้ง โดยหัวหน้ามัคนายกไม่ต้องกล่าว คําว่า กราบ

**ขั้นตอนที่ ๒** การจุดธูปเทียนบูชาพระรัตนตรัย

**หัวหน้ามัคนายก...**เรียนเชิญคุณ ........................ประธานในพิธีจุดธูปเทียนบูชาพระรัตนตรัย กราบเรียนเชิญ ครับ/ค่ะ (รอประธานจุดธูปเทียนและเข้านั่งยังที่รับรองเรียบร้อย)

**หัวหน้ามัคนายก...**เรียนเชิญทุกท่านกล่าวคำบูชาพระรัตนตรัย โดยพร้อมเพรียงกัน ครับ/ค่ะ

อิมินา สักกาเรนะ พุทธัง อภิปูชะยามิ

อิมินา สักกาเรนะ ธัมมัง อภิปูชะยามิ

อิมินา สักกาเรนะ สังฆัง อภิปูชะยามิ

**หัวหน้ามัคนายก...**เรียนเชิญทุกท่านกราบนมัสการพระรัตนตรัยโดยพร้อมเพรียงกัน

ครับ/ค่ะ

อะระหัง สัมมาสัมพุทโธ ภะคะวา

พุทธัง ภะคะวันตัง อะภิวาเทมิ (กราบ)

สวากขาโต ภะคะวะตา ธัมโม

ธัมมัง นะมัสสามิ (กราบ)

สุปะฏิปันโน ภะคะวะโต สาวะกะสังโฆ

สังฆัง นะมามิ (กราบ)

**ขั้นตอนที่ ๓** การอาราธนาศีล ๕ ขอศีล ๕

**หัวหน้ามัคนายก...**กล่าวคํา ก่อนเรียนเชิญทุกท่านอาราธนาศีล ๕

บัณฑิตทั้งหลายกล่าวว่า ศีลเป็นเบื้องต้น, เป็นที่ตั้ง, เป็นบ่อเกิดแห่งคุณงามความดี

ทั้งหลาย,และเป็นประธานแห่งธรรมทั้งปวง,บุคคลใด,ชำระศีลให้บริสุทธิ์แล้ว,จะเป็นเหตุให้เว้นจากความทุจริตจิตจะร่าเริงแจ่มใส,และเป็นทางหยั่งลงมหาสมุทร,คือนิพพาน

**หัวหน้ามัคนายก....**ดังนั้น ขอเรียนเชิญทุกท่าน,นั่งคุกเข่าพนมมือ, ตั้งใจกล่าว

คำอาราธนาศีล ๕ โดยพร้อมเพรียงกัน ครับ/ค่ะ

มะยัง ภันเต วิสุง วิสุง รักขะณัตถายะ

ติสะระเณนะ สะหะ ปัญจะ สีลานิ ยาจามะ

ทุติยัมปิ มะยัง ภันเต วิสุง วิสุง รักขะณัตถายะ

ติสะระเณนะ สะหะ ปัญจะ สีลานิ ยาจามะ

ตะติยัมปิ มะยัง ภันเต วิสุง วิสุง รักขะณัตถายะ

ติสะระเณนะ สะหะ ปัญจะ สีลานิ ยาจามะ

**ประธานสงฆ์กล่าวนําให้ศีล** (ทุกคนกล่าวตามไปทีละบท) ดังต่อไปนี้

นะโม ตัสสะ ภะคะวะโต อะระหะโต สัมมาสัมพุทธัสสะ

นะโม ตัสสะ ภะคะวะโต อะระหะโต สัมมาสัมพุทธัสสะ

นะโม ตัสสะ ภะคะวะโต อะระหะโต สัมมาสัมพุทธัสสะ

พุทธัง สะระณัง คัจฉามิ

ธัมมัง สะระณัง คัจฉามิ

สังฆัง สะระณัง คัจฉามิ

ทุติยัมปิ พุทธัง สะระณัง คัจฉามิ

ทุติยัมปิ ธัมมัง สะระณัง คัจฉามิ

ทุติยัมปิ สังฆัง สะระณัง คัจฉามิ

ตะติยัมปิ พุทธัง สะระณัง คัจฉามิ

ตะติยัมปิ ธัมมัง สะระณัง คัจฉามิ

ตะติยัมปิ สังฆัง สะระณัง คัจฉามิ

**ประธานสงฆ์กล่าวสรุป** ติสะระณะคะมะนัง นิฏฐิตัง

**หัวหน้ามัคนายก...**และทุกคนกล่าว “อามะ ภันเต" พร้อมกัน

**ประธานสงฆ์** กล่าวให้ศีล ๕ (ทุกคนกล่าวตามเป็นข้อ ๆ โดยเว้นวรรคให้เหมือนประธานสงฆ์) ดังต่อไปนี้

ปาณาติปาตา เวระมณี สิกขาปะทัง สะมาทิยามิ

อะทินนาทานา เวระมณี สิกขาปะทัง สะมาทิยามิ

กาเมสุมิจฉาจารา เวระมณี สิกขาปะทัง สะมาทิยามิ

มุสาวาทา เวระมณี สิกขาปะทัง สะมาทิยามิ

สุราเมระยะมัชชะปะมาทัฏฐานา เวระมะณี สิกขาปะทัง สะมาทิยามิ

**ประธานสงฆ์** กล่าวสรุปศีล ๕ (โดยผู้รับศีลไม่ต้องกล่าวตาม)

อิมานิ ปัญจะ สิกขาปะทานิ สีเลนะ สุคะติง ยันติ (ทุกคนกล่าวพร้อมกันว่า**“สาธุ”**)

สีเลนะ โภคะสัมปะทา (ทุกคนกล่าวพร้อมกันว่า**“สาธุ”**)

สีเลนะ นิพพุติง ยันติ (ทุกคนกล่าวพร้อมกันว่า**“สาธุ”**)

ตัสมา สีลัง วิโส ธะเย (ทุกคนกล่าวพร้อมกันว่า **“อามะ ภันเต”**)

**ขั้นตอนที่ ๔** การกล่าวคําอาราธนาพระปริตร

**หัวหน้ามัคนายก..**เชิญทุกท่านกล่าวคำอาราธนาพระปริตรพร้อมกัน ครับ/ค่ะ

วิปัตติปะฏิพาหายะ สัพพะสัมปัตติสิทธิยา

สัพพะ ทุกขะ วินาสายะ ปะริตตัง พรูถะ มังคะลัง

วิปัตติปะฏิพาหายะ สัพพะสัมปัตติสิทธิยา

สัพพะ ภะยะ วินาสายะ ปะริตตัง พรูถะ มังคะลัง

วิปัตติปะฏิพาหายะ สัพพะสัมปัตติสิทธิยา

สัพพะ โรคะ วินาสายะ ปะริตตัง พรูถะ มังคะลัง

(ขอพระสงฆ์ทั้งหลาย จงสวดพระปริตรอันเป็นมงคลเพื่อป้องกันความวิบัติ เพื่อความสําเร็จในสมบัติ ทั้งปวงและเพื่อให้ทุกข์ทั้งปวงพินาศไป เพื่อให้ภัยทั้งปวงพินาศไป เพื่อให้โรคทั้งปวงพินาศไป)

\*\*พระสงฆ์จะสวดพระปริตรจนถึงบท **"อะเสวะนา จะพาลานัง”** ให้ประธานในพิธีหรือตัวแทนจุด

เทียนน้ำมนต์ แล้วยกบาตรน้ำมนต์ประเคนประธานสงฆ์

**ขั้นตอนที่ ๕** การถวายสังฆทาน

**หัวหน้ามัคนายก....**กล่าวคํานําก่อนถวายสังฆทาน

พระผู้มีพระภาคเจ้าตรัสว่า สัปบุรุษ, ย่อมให้ทาน, เช่นให้ข้าวและน้ำที่สะอาด

ประณีต,ตามกาลสมควรอยู่เป็นนิตย์,แด่ผู้ประพฤติพรหมจรรย์,ซึ่งเป็นบุญเขตอันเยี่ยม,สำหรับผู้ให้เครื่องบริโภคนั้น,ได้ชื่อว่า,ให้ฐานะทั้ง ๕ ประการแก่ปฏิคาหก, ดังต่อไปนี้คือ ให้อายุ, ให้วรรณะ, ให้สุขะ, ให้พละ, และให้ ปฏิภาณ, ผู้ให้ก็ย่อมได้รับฐานะทั้ง ๕ ประการนั้นด้วยบุญเท่านั้น,ที่จะเป็นที่พึ่งของพวกเราทั้งหลาย ดังนั้น ขอเรียนเชิญทุกท่าน, ตั้งใจฟัง, กล่าวคำถวายภัตตาหารเป็นสังฆทาน, โดยพร้อมเพรียงกัน ครับ/ค่ะ

**หัวหน้ามัคนายก...**ขอเชิญทุกท่าน ตั้งนะโม ๓ จบ พร้อมเพรียงกัน

นะโม ตัสสะ ภะคะวะโต อะระหะโต สัมมาสัมพุทธัสสะ

นะโม ตัสสะ ภะคะวะโต อะระหะโต สัมมาสัมพุทธัสสะ

นะโม ตัสสะ ภะคะวะโต อะระหะโต สัมมาสัมพุทธัสสะ

**หัวหน้ามัคนายก...**ขอเชิญทุกท่าน กล่าวคำถวายข้าวพระพุทธ พร้อมกัน ครับ/ค่ะ

อิมัง สูปะพยัญชะนะสัมปันนัง สาลีนัง โภชะนานัง อุทะกัง วะรัง พุทธัสสะ ปูเชมะ

**หัวหน้ามัคนายก...**ขอเชิญทุกท่าน กล่าวคำถวายภัตตาหาร แด่พระภิกษุสงฆ์

พร้อมกัน ครับ/ค่ะ

อิมานิ มะยัง ภันเต ภัตตานิ สะปะริวารานิ ภิกขุสังฆัสสะ โอโณชะยามะ สาธุ

โน ภันเต ภิกขุสังโฆ อิมานิ ภัตตานิ สะปะริวารานิ ปะฏิคคัณหาตุ อัมหากัง ทีฆะรัตตัง หิตายะ สุขายะ

ข้าแต่พระสงฆ์ผู้เจริญ ข้าพเจ้าทั้งหลาย ขอน้อมถวาย ภัตตาหาร กับทั้งของ

บริวารทั้งหลายเหล่านี้ แก่พระภิกษุสงฆ์ ขอพระภิกษุสงฆ์ จงรับภัตตาหารกับทั้งของบริวารทั้งหลาย เหล่านี้ของข้าพเจ้าทั้งหลาย เพื่อประโยชน์ เพื่อความสุข แก่ข้าพเจ้าทั้งหลาย ตลอดกาลนาน เทอญฯ

**\*\*หมายเหตุ** ถ้ามีการถวายผ้าป่าให้ถวายต่อจากการถวายภัตตาหารหรือพร้อมกันกับถวาย

ภัตตาหาร

**การทอดผ้าป่า**

**หัวหน้ามัคนายก...**ขอเชิญทุกท่านกล่าว คำถวายผ้าป่า พร้อมเพรียงกัน ครับ/ค่ะ

อิมานิ มะยัง ภันเต ปังสุกูละจีวะรา สะปะริวารานิ ภิกขุสังฆัสสะ โอโณชะยามะ

สาธุ โน ภันเต ภิกขุสังโฆ อิมานิ ปังสุกูละจีวะรานิ สะปะริวารานิ ปฏิคคัณหาตุ อัมหากัญเจวะ มาตาปิตุ อานัญจะ ญาตะกานัง กาละกะตานัง ทีฆะรัตตัง หิตายะ สุขายะ

ข้าแต่พระสงฆ์ผู้เจริญ ข้าพเจ้าทั้งหลาย ขอน้อมถวาย ผ้าบังสุกุลจีวร กับทั้ง

ของบริวารทั้งหลายเหล่านี้ แก่พระภิกษุสงฆ์ ขอพระภิกษุสงฆ์จงรับผ้าบังสุกุลจีวร พร้อมกับทั้งของ บริวารทั้งหลายเหล่านี้ ของข้าพเจ้าทั้งหลาย เพื่อประโยชน์ เพื่อความสุข แก่ข้าพเจ้าทั้งหลาย ตลอดกาลนานเทอญ

**การถวายปัจจัย**

**หัวหน้ามัคนายก...**ขอเชิญทุกท่านตั้งนะโม ๓ จบ และกล่าวคำถวายปัจจัย พร้อมเพรียงกัน

ครับ/ค่ะ

นะโม ตัสสะ ภะคะวะโต อะระหะโต สัมมาสัมพุทธัสสะ

นะโม ตัสสะ ภะคะวะโต อะระหะโต สัมมาสัมพุทธัสสะ

นะโม ตัสสะ ภะคะวะโต อะระหะโต สัมมาสัมพุทธัสสะ

สุทินนัง วะตะ เม ทานัง อาสะวักขะยาวะหัง นิพพานะปัจจะโย โหตุฯ

ขอทานของข้าพเจ้า อันให้ดีแล้วหนอ จงนำมาซึ่งความสิ้นไปแห่งอาสวกิเลส จงเป็นปัจจัยแก่

พระนิพพาน

**ขั้นตอนที่ ๖** การแสดงธรรมเทศนา

\*\*กรณีมีการแสดงธรรมเทศนา

**ห้วหน้ามัคนายก...**ขอเรียนเชิญ...........................(ประธาน) จุดเทียนบูชาธรรม/เทียนส่อง

ธรรม ครับ/ค่ะ (รอประธานจุดเทียนเสร็จ)

**ห้วหน้ามัคนายก...**เชิญทุกท่านกล่าวคำอาราธนาธรรม โดยพร้อมกัน ครับ/ค่ะ

พรัหมา จะ โลกาธิปะตี สะหัมปะติ

กัตอัญชะลี อันธิวะรัง อะยาจะถะ

สันตีธะ สัตตาปปะระชักขะชาติกา

เทเสตุ ธัมมัง อะนุกัมปิมัง ปะชัง

\*\*เมื่อพระสงฆ์เทศนาจบแล้ว หัวหน้ามัคนายก เชิญตัวแทนถวายเครื่องไทยธรรม

**หัวหน้ามัคนายก...**เชิญทุกท่านตั้งนะโม ๓ จบ แล้วกล่าวคำถวายเครื่องไทยธรรมพร้อมเพรียงกัน

อิมานิ มะยัง ภันเต จะตุปัจจะยาทีนิ สะปะริวารานิ ภิกขุสังฆัสสะ โอโนชะยามะ

สาธุโน ภันเต ภิกขุสังโฆ อิมานิ จะตุปัจจะยาทีนิ สะปะริวารานิ ปะฏิคคัณหาตุ อัมหากัง ทีฆะรัตตัง หิตายะ สุขายะ ฯ

ข้าแต่พระสงฆ์ผู้เจริญ ข้าพเจ้าทั้งหลาย, ขอน้อมถวายเครื่องไทยธรรม, มีปัจจัยสี่

เป็นต้น กับทั้งบริวารเหล่านี้, แก่พระภิกษุสงฆ์, ขอพระภิกษุสงฆ์, จงรับเครื่องไทยธรรม, มีปัจจัยสี่เป็นต้น, กับทั้งบริวารเหล่านี้, ของข้าพเจ้าทั้งหลาย , เพื่อประโยชน์และความสุข, แก่ข้าพเจ้าทั้งหลาย, สิ้นกาลนานเทอญ.

เมื่อพระสงฆ์รับเครื่องไทยธรรมแล้ว พระจะสวดให้พรเป็นภาษาบาลี

ตอนพระขึ้นบท “ยะ ถาวาริวะหา...” ให้ทุกคนกรวดน้ำอุทิศส่วนกุศลในใจหรือเบา ๆ (ถ้ามีน้ำให้หยาดน้ำด้วย)

**ขั้นตอนที่ ๗** การกรวดน้ำ และอุทิศส่วนกุศล

**หัวหน้ามัคนายก...**ขอเชิญทุกท่านกล่าวคำกรวดน้ำ และคำอุทิศส่วนกุศลพร้อมเพรียงกัน

ครับ/ค่ะ

อิทัง โน ญาตีนัง โหตุ สุขิตา โหนตุ ญาตะโย

ขอเดชะ, ตั้งจิตอุทิศผล, บุญกุศลอันนี้แผ่ไปให้ไพศาล, ถึงบิดา มารดา ครู-อาจารย์,

ทั้งลูกหลานญาติมิตรสนิทกัน, คนเคยร่วมงานการทั้งหลาย, มีส่วนได้ในบุญกุศลผลของฉัน, ทั้งเจ้ากรรมนายเวรและเทวัญ, ขอให้ท่านมารับส่วนบุญกุศล, ผลนี้เทอญ.

**ขั้นตอนที่ ๘** เสร็จพิธีสงฆ์

**หัวหน้ามัคนายก...**ขอเชิญทุกท่านกราบพระรัตนตรัยโดยพร้อมกันอีกครั้ง ครับ/ค่ะ

อะระหัง สัมมาสัมพุทโธ ภะคะวา

พุทธัง ภะคะวันตัง อะภิวาเทมิ (กราบ)

สวากขาโต ภะคะวะตา ธัมโม

ธัมมัง นะมัสสามิ (กราบ)

สุปะฏิปันโน ภะคะวะโต สาวะกะสังโฆ

สังฆัง นะมามิ (กราบ)

........................เสร็จสิ้นการประกอบพิธี…………………

**ระเบียบปฏิบัติพุทธศาสนพิธี**

**แนวทางการปฏิบัติงาน**

๑. ผู้มีเกียรติพร้อมกัน ณ บริเวณสถานที่ประกอบพิธี

๒. เมื่อถึงเวลาที่กำหนดประกอบพิธีนิมนต์พระสงฆ์ขึ้นประจำอาสน์สงฆ์

๓. ประธานหรือเจ้าภาพจุดเทียนธูปบูชาพระรัตนตรัย แล้ว กราบ ๓ ครั้ง

๔. เจ้าหน้าที่อาราธนาศีล ๕

๕. เจ้าภาพ และผู้มีเกียรติรับศีล ๕

๖. เจ้าหน้าที่อาราธนาพระปริตร แล้ว ฟังพระสงฆ์เจริญพระพุทธมนต์

๗. เมื่อพระสงฆ์สวดบท นะโม ๘ บท ใกล้จะจบ ประมาณบทที่ ๕ จุดเทียนชนวน ส่งให้เจ้าภาพหรือ ประธานจุดเทียนทำน้ำพระพุทธมนต์ เมื่อพระสงฆ์เจริญพระพุทธมนต์ ถึงบท “อเสวนา จ พาลานํ...”

๘. เมื่อจุดเทียนน้ำพระพุทธมนต์แล้ว ประธานหรือเจ้าภาพยกขันน้ำพระพุทธมนต์ ประเคนพระสงฆ์ องค์ต้น

๙. พระสงฆ์เจริญพระพุทธมนต์ถึงบท “พาหุ...” หรือ บท “มหาการุณิโก นาโถ...

ให้จัดเตรียมยกสำรับบูชาข้าวพระพุทธ มาตั้งยังที่ที่จัดเตรียมไว้หน้าเครื่องบูชาพระพุทธ

๑๐. จัดเตรียมและยกภัตตาหารสำรับถวายพระสงฆ์มาตั้งไว้ยังที่ที่พระสงฆ์จะฉันภัตตาหาร

๑๑. เชิญประธานหรือเจ้าภาพประเคนภัตตาหารแด่พระสงฆ์

๑๒. เมื่อพระสงฆ์เสร็จภัตตกิจแล้ว ให้ยกเครื่องจตุปัจจัยไทยธรรมตั้งไว้ ณ เบื้องหน้าพระสงฆ์แต่ละรูป ๑๓. เชิญเจ้าภาพหรือประธานประเคนเครื่องจตุปัจจัยไทยธรรมแด่พระสงฆ์

๑๔. พระสงฆ์อนุโมทนา

๑๕. เจ้าภาพหรือประธานกรวดน้ำ รับพร

๑๖. เสร็จพิธีทำบุญ

**การจัดสถานที่งานพิธีทำบุญ**

การจัดสถานที่งานพิธีทำบุญในทางพระพุทธศาสนาทุกอย่าง ทั้งงานมงคล และงานอวมงคลนั้น เบื้องต้น เจ้าภาพ หรือ เจ้าของงาน จะต้องคำนึงถึงสถานที่ซึ่งมีบริเวณกว้างขวางเพียงพอ และเหมาะสมจะจัด ให้เป็นสถานที่บำเพ็ญกุศลทางพระพุทธศาสนา สำหรับจัดเป็นห้องพิธี อันประกอบด้วยสถานที่

สำคัญ ๓ ประการ คือ

๑. สถานที่ตั้งโต๊ะหมู่บูชาพระรัตนตรัย

๒. สถานที่จัดเป็นอาสน์สงฆ์

๓. สถานที่นั่งสำหรับเจ้าภาพและผู้มาร่วมงาน

**สถานที่ตั้งโต๊ะหมู่บูชาพระรัตนตรัย**

โต๊ะหมู่บูชาพระรัตนตรัยนั้น นิยมจัดตั้งไว้ด้านขวาของอาสน์สงฆ์ ตั้งไว้สูงกว่าอาสน์สงฆ์พอสมควร และนิยมตั้ง หันหน้าไปทางทิศตะวันออก เพราะเป็นทิศที่พระพุทธเจ้าประทับนั่งตรัสรู้พระอนุตตรสัมมา- สัมโพธิญาณ สำเร็จเป็น พระพุทธเจ้า ถ้าขัดข้องเพราะสถานที่ไม่อำนวย ก็นิยมตั้งหันหน้าไปทางทิศเหนือหรือทิศใต้ ทิศใดทิศหนึ่ง แต่ไม่นิยมตั้ง หันหน้าไปทางทิศตะวันตก เพราะถือกันว่าทิศตะวันตกเป็นทิศอัสดงคตแห่ง พระอาทิตย์ เป็นทิศแห่งความเสื่อม ไม่เจริญ รุ่งเรือง

โต๊ะหมู่บูชาพระรัตนตรัยนั้น โดยมาก นิยมตั้งไว้ทางต้นอาสน์สงฆ์ประกอบด้วยสิ่งสำคัญ ๕ ประการ คือ

๑. พระพุทธรูป ๑ องค์ (นิยมพระปางมารวิชัย)

๒. กระถางธูป ๑ ลูก พร้อมทั้งธูป ๓ ดอก

๓. เชิงเทียน ๑ คู่ พร้อมทั้งเทียน ๒ เล่ม

๔. แจกัน ๓ คู่ พร้อมทั้งดอกไม้ประดับ และนิยมมีพานดอกไม้ตั้งบูชาด้วย

๕. โต๊ะหมู่ ๙ หมู่

เครื่องสักการบูชาพระรัตนตรัยนั้น นิยมจัดหาสิ่งของที่ดีที่สุด ประณีตที่สุด เท่าที่จะสามารถหามา

กล่าวคือ

๑. รูป นิยมใช้ธูปหอมอย่างดี

๒.เทียน นิยมใช้เทียนเล่มใหญ่พอสมควรแก่เชิงเทียน

๓. ดอกไม้ นิยมใช้ดอกไม้ที่เพียบพร้อมด้วยลักษณะ ๓ ประการ คือมีสีสวย มีกลิ่นหอม และ

กำลังสดชื่น

**สถานที่จัดเป็นอาสน์สงฆ์**

อาสน์สงฆ์ คือ สถานที่สําหรับพระสงฆ์นั่งนั้น นิยมจัดตั้งไว้ทางด้านซ้ายของโต๊ะหมู่บูชาพระรัตนตรัย และนิยมจัดแยกออกเป็นเอกเทศส่วนหนึ่งต่างหากจากที่นั่งของคฤหัสถ์ชายหญิง ประกอบด้วยเครื่องรับรอง พระสงฆ์ ดังนี้

๑. พรมเล็ก สําหรับปูเป็นที่นั่งของพระภิกษุสงฆ์แต่ละรูป

๒. กระโถน (ตั้งไว้ด้านในสุด)

๓. ภาชนะน้ำเย็น (ตั้งไว้ถัดออกมา)

๔. ภาชนะน้ำร้อน (นิยมนำมาถวาย เมื่อพระสงฆ์มาถึงแล้ว)

เครื่องรับรองพระภิกษุสงฆ์นั้น นิยมจัดตั้งไว้ด้านขวามือของพระภิกษุสงฆ์แต่ละรูป โดยจัดตั้งกระโถน

ไว้ด้านในสุด จัดตั้ง ภาชนะน้ำเย็นไว้ถัดออกมา ส่วนภาชนะน้ำร้อนนั้น นิยมจัดมาถวายภายหลัง เมื่อพระภิกษุ สงฆ์มานั่งเรียบร้อยแล้ว เพราะถ้านำมาตั้งไว้ก่อน น้ำร้อนจะเย็นเสียก่อน ทำให้เสียรสชา

**สถานที่นั่งสําหรับเจ้าภาพและผู้มาร่วมงาน**

สถานที่นั่งสำหรับเจ้าภาพและผู้มาร่วมงาน นั้น นิยมจัดไว้ด้านหน้าของอาสน์สงฆ์ และนิยมจัดแยก ออกเป็นเอกเทศส่วนหนึ่งต่างหากจากอาสน์สงฆ์ เพื่อป้องกันมิให้พระภิกษุสงฆ์ต้องอาบัติโทษ เพราะนั่ง อาสนะเดียวกับสตรีเพศ ถ้าสถานที่นั่งสำหรับเจ้าภาพและผู้มาร่วมงานนั้น ปูลาดเนื่องเป็นอันเดียวกันกับ อาสน์สงฆ์ โดยปูเสื่อหรือ พรมเชื่อมเป็นอันเดียวกัน นิยมปูเสื่อหรือพรมพื้นที่เป็นอาสน์สงฆ์ ทับพื้นที่เป็นที่นั่ง สำหรับเจ้าภาพและผู้มาร่วมงาน โดย ปูลาดทับกันออกมาตามลำดับ และนิยมจัดปูลาดพรมเล็กสำหรับเป็น อาสนะที่นั่งของพระภิกษุสงฆ์แต่ละรูปเพื่อให้สูงกว่าที่นั่ง ของคฤหัสถ์อีกด้วย

สถานที่นั่งสำหรับเจ้าภาพและผู้มาร่วมงานนั้น นิยมกันทั่วไปว่า จะต้องไม่ดีกว่า ไม่ประณีตกว่า และ ไม่อยู่ ณ ที่สูงกว่าอาสน์สงฆ์ ทั้งนี้เพื่อเป็นการแสดงความเคารพคารวะแก่พระสงฆ์ การปูลาดอาสน์สงฆ์ และ อาสนะที่นั่งสำหรับเจ้าภาพและผู้มาร่วมงานนั้น โดยทั่วไป นิยมจัดแยกออกจากกัน คนละส่วน เพื่อความสบาย ใจด้วยกันทุกฝ่าย

**การจัดตั้งภาชนะน้ำมนต์**

การจัดตั้งภาชนะน้ำมนต์งานพิธีทำบุญในพระพุทธศาสนานั้น นิยมจัดตั้งภาชนะน้ำมนต์เฉพาะพิธี ทำบุญงาน มงคลทุกชนิด เช่น งานทำบุญมงคลสมรส งานทำบุญขึ้นบ้านใหม่ งานทำบุญฉลองต่าง ๆ เป็นต้น และนิยมจัดตั้งภาชนะ น้ำมนต์นี้ไว้ข้างโต๊ะหมู่บูชา ด้านพระเถระประธานสงฆ์นั่ง

ภาชนะสำหรับใส่น้ำมนต์นั้น นิยมใช้หม้อน้ำมนต์โดยเฉพาะ หรือใช้บาตรพระสงฆ์แทนก็ได้ แต่ไม่นิยม ใช้ ขันเงินแทน เพราะเป็นวัตถุอนามาสที่พระภิกษุสงฆ์ไม่ควรจับต้อง เพราะเกิดอาบัติโทษแก่พระสงฆ์ผู้จับต้อง

น้ำสำหรับทำน้ำมนต์นั้น นิยมใช้น้ำที่ใสสะอาดบริสุทธิ์ ใส่น้ำขนาดเกือบเต็มภาชนะสำหรับทำน้ำมนต์ นั้น และมีวัตถุที่นิยมกันว่าเป็นมงคล ตามความนิยมของท้องถิ่นนั้น ๆ ใส่ในภาชนะน้ำมนต์นั้นด้วย

เทียนสำหรับทำน้ำมนต์นั้น นิยมใช้เทียนขี้ผึ้งแท้ มีขนาดเล่มใหญ่พอสมควร ขนาดอย่างเล็ก นิยมมี น้ำหนัก ๑ บาทขึ้นไป และนิยมใช้เทียนที่มีไส้ใหญ่ ๆ เพื่อป้องกันมิให้ไฟดับง่าย เมื่อถูกลมพัด

**วิธีการมอบเชิงเทียนชนวน**

เมื่อถึงเวลาตามกำหนดการแล้ว พิธีกรจึงจุดเทียนชนวน ถือด้วยมือขวา มือซ้ายควรถือไม้ขีดไฟติดมือ ไปด้วย เมื่อเทียนชนวนดับ จะได้จุดได้ทันท่วงที เดินเข้าไปหา ท่านผู้เป็นประธานพิธี หรือท่านเจ้าภาพงาน ทำบุญ ยืนตรงโค้งคำนับท่าน (สำหรับพิธีกร และประธานพิธีเป็นคฤหัสถ์) ถ้าประธานพิธีเป็นพระเถระผู้ใหญ่ พิธีกรจึงนั่งคุกเข่าลง กราบเรียนให้ท่านทราบหรือเมื่อพิธีกรเริ่มจุดเทียนชนวน ท่านผู้เป็นประธานพิธี หรือท่านเจ้าภาพงานเห็นแล้วลุกจากที่นั่งเดินไปที่โต๊ะหมู่บูชาพระรัตนตรัยเอง พิธีกรจึงเดินตามหลังท่านไป โดยเดินตามไปทางด้านซ้ายมือของท่าน

ถ้าประธานพิธี หรือ เจ้าภาพงาน หยุดยืนที่ข้างหน้าที่บูชา พิธีกรจึงนั่งชันเข่า ถ้าท่านนั่งคุกเข่า พิธีกร นั่งคุกเข่าทางด้านซ้ายมือของท่าน ยื่นมือขวาส่งเชิงเทียนชนวนมอบให้ท่าน ส่วนมือซ้ายห้อยอยู่ข้างตัว

เมื่อมอบเชิงเทียนชนวนให้ท่านแล้ว พิธีกรจึงถอยหลังออกมาให้ห่างจากท่านพอสมควร เพื่อไม่ให้ ขัดขวาง การถ่ายรูปของช่างภาพ โดยถอยห่างออกมานั่งชันเข่า หรือนั่งคุกเข่า ตามควรแก่กรณีพร้อมกับคอย สังเกตดู ถ้าเทียนขนวนดับจึงรีบเข้าไปจุดได้ทันที วิธีการรับเชิงเทียนชนวนจากผู้ใหญ่

เมื่อท่านผู้ใหญ่จุดเครื่องสักการบูชาพระรัตนตรัยเสร็จแล้ว พิธีกรจึงเข้าไปทางด้านซ้ายมือของท่าน ถ้า ท่านยืนจุด พิธีกรจึงนั่งชันเข่ารับ ถ้าท่านนั่งคุกเข่าจุด พิธีกรจึงนั่งคุกเข่ารับเชิงเทียนชนวน

การรับเชิงเทียนชนวนจากผู้ใหญ่นั้น นิยมยื่นมือขวาแบมือเข้าไปรองรับเชิงเทียนชนวนจากท่าน เมื่อ รับเชิงเทียนชนวนแล้ว นิยมถอยหลังห่างออกไปเล็กน้อยแล้วเดินกลับไปได้

**การกราบแบบเบญจางคประดิษฐ์**

การกราบแบบเบญจางคประดิษฐ์ประกอบด้วยองค์ ๕ คือ หัวเข่า ๒ ฝ่ามือ ๒ และหน้าผาก ให้จรด ลงแนบกับพื้น และกราบ ๓ ครั้ง เมื่อกราบนั้น ควรกล่าวคำนมัสการให้จบเสียก่อน จึงค่อยนอบน้อมตัวลง กราบ ไม่ควรน้อมตัวลงในขณะที่กล่าวคำนมัสการยังไม่จบ

**ขั้นตอนการกราบแบบเบญจางคประดิษฐ์**

ขั้นตอนการกราบมีทั้งหมด ๓ ขั้นตอนหลัก คือ อัญชลี (การพนมมือไว้ระหว่างอก) วันทา (การพนมมือจรดศีรษะ) และอภิวาท การก้มลงกราบ) มีที่แตกต่างกัน ๒ แบบคือ สําหรับผู้ชาย เรียกว่า ท่า เทพบุตร และผู้หญิง เรียกว่า ท่าเทพธิดา

**ขั้นตอนที่ ๑ ท่านั่ง**

**ท่านชาย**

๑. นั่งชันเข่า

๒. ระหว่างเข่าห่างประมาณ ๑ ฝ่ามือ

๓. นั่งหลังตรง

**ท่านหญิง**

๑. นั่งคุกเข่าราบ

๒. ระหว่างเข่าห่างประมาณ ๑ ฝ่ามือ

๓. นั่งหลังตรง

**ขั้นตอนที่ ๒ ท่าอัญชลี**

**ท่านชาย และท่านหญิง**

๑. นํามือทั้ง ๒ มาพนมบริเวณหน้าอก ทํามุมเฉียง ๔๕ องศา

๒. มือทั้ง ๒ ข้าง อูมเพียงเล็กน้อย ไม่มากจนดูกลม หรือ แฟบจนดูแบน เป็น

สัญลักษณ์ของ ดอกบัวที่ใช้บูชาพระ

๓. นิ้วทั้ง ๕ เรียงชิดติดกัน

**ขั้นตอนที่ ๓ วันทา**

**ท่านชายและท่านหญิง**

๑. นำมือจรดศีรษะโดย นิ้ว จรดประมาณจอนผม นิ้วโป้งจรดประมาณหัวคิ้ว

๒. ถ้าเป็นฝ่ายชายตั้งตรง ฝ่ายหญิงค้อมคอลงเล็กน้อยพอประมาณ

๓. จังหวะที่ใช้ทาวันทา หากใช้ขณะสวดมนต์ จะรอจนจบบทนั้นๆ เสร็จก่อนจึง

ค่อยวันทา ยกตัวอย่างเช่น เมื่อ สวดมนต์บูชาพระก็จะรอจนจบ "พุทธัง ภะคะวันตัง อะภิวาเทมิ” ก่อน จึงค่อยวันทา แล้ว เข้าสู่ขั้นตอนที่ ๔ ต่อไป

**ขั้นตอนที่ ๔ อภิวาท**

**ท่านชายและท่านหญิง** **ท่านชายข้อศอกต่อเข่า ท่านหญิงข้อศอกแนบเข่า**

๑. กราบโดยอวัยวะทั้ง ๕ ส่วนสัมผัสกับพื้นได้แก่ ฝ่ามือทั้ง ๒ หัวเข่า ๒ หน้าผาก ๑

๒. ความห่างระหว่างฝ่ามือทั้ง ๒ เท่ากับความกว้างของบริเวณหน้าผาก ไม่กว้าง

หรือไม่แคบจนเกินไป

๓. อยู่ในท่าค้างนับประมาณ ๓ วินาที (ช่างภาพมักจะเก็บภาพในจังหวะนี้) จึงค่อย

ขึ้นมาอยู่ในท่าอัญชลีเหมือนเดิม

๔. เมื่อกราบครบ ๓ ครั้ง จึงค่อยค้อมศีรษะลงเล็กน้อยแล้วจบด้วยท่าวันทา ถือเป็น

การเสร็จแบบอย่างการกราบที่สมบูรณ์

**การจุดเครื่องสักการบูชาพระรัตนตรัย**

เมื่อถึงเวลาตามกำหนดการแล้ว และพิธีกรถือเชิงเทียนชนวนเข้ามาเชิญไปจุดเครื่องสักการบูชา พระ รัตนตรัย ผู้เป็นประธานพิธี หรือเจ้าภาพงาน นิยมปฏิบัติดังนี้

ลุกขึ้นจากที่นั่ง เดินไปที่หน้าโต๊ะหมู่บูชาพระรัตนตรัย ถ้าโต๊ะหมู่บูชาตั้งอยู่ที่สูง นิยมยืน ถ้าโต๊ะหมู่ บูชา ตั้งอยู่ที่ไม่สูงนัก พอนั่งคุกเข่าจุดถึง ก็นิยมนั่งคุกเข่าลงแล้วรับเชิงเทียนชนวนมาจากพิธีกร แต่ไม่นิยมรับ เชิงเทียนชนวนจากพิธีกรมาก่อนที่ยังไม่ถึงหน้าโต๊ะหมู่บูชา

จุดเทียน คู่บนก่อน แล้วจึงจุดเทียนคู่ล่าง ๆ ลงมาตามลำดับจนครบทุกคู่ แล้วจึงจุดธูป ถ้ามีสายชนวนเชื่อมโยงจากธูปไปยังเทียนทุกคู่แล้ว ก็นิยมจุดธูปเป็นอันดับแรก ถ้าธูปมิได้จุ่มน้ำมัน เตรียมไว้ นิยมถอนธูปมาจุดกับเทียนชนวน ถ้าธูปจุ่มน้ำมันเตรียมไว้แล้ว ก็จุดโดยไม่ต้องถอนธูปมาจุดกับ เทียนชนวน

เมื่อจุดธูปเสร็จแล้ว ก็ส่งเทียนชนวนคืนให้แก่พิธีกร แล้วปักธูปไว้ตามเดิม วิธีการปักธูปนั้น นิยมปัก เรียงหนึ่ง เป็นแถวเดียวกัน โดยเว้นระยะห่างเท่า ๆ กัน ให้ธูปแต่ละดอกสูงต่ำพอ ๆ กัน หรือ

นิยมปักธูปเป็นสามเส้าก็ได้ และนิยมปักธูปไว้กึ่งกลางกระถางธูป โดยปักธูปทุกดอกให้ตั้งตรง อัน เป็นการ แสดงถึงนิสัยอัธยาศัยของผู้นั้นว่า เป็นคนซื่อตรง เป็นคนมีระเบียบเรียบร้อย ไม่ใช่คนมักง่าย

**การประเคนของแด่พระภิกษุสงฆ์**

การประเคน หมายถึง การมอบให้ด้วยความเคารพ ใช้ปฏิบัติต่อพระภิกษุสงฆ์เท่านั้น มีวินัยบัญญัติห้าม พระภิกษุสงฆ์รับ หรือหยิบสิ่งของมาขบฉันเอง โดยไม่มีผู้ประเคนให้ถูกต้องเสียก่อน เพื่อตัดปัญหาเรื่องการถวายแล้วหรือยังไม่ได้ถวาย จึงให้พระภิกษุสงฆ์รับของประเคนเท่านั้น ยกเว้นน้ำเปล่าที่ไม่ผสมสี เช่น น้ำฝน น้ำประปา เป็นต้น เพื่อเป็นการแสดงออกอย่างชัดเจนว่า สิ่งของนั้น ๆ เป็นของจัดถวายพระภิกษุสงฆ์แน่นอน โดยมีผู้ประเคนเป็นพยานรู้เห็นด้วยผู้หนึ่ง การประเคนของจึงเป็นการสนับสนุนให้พระภิกษุสงฆ์ปฏิบัติตามพระวินัยได้ถูกต้อง

**องค์ประกอบของการประเคน**

๑. สิ่งของที่จะประเคนต้องไม่ใหญ่จนเกินไปหรือหนักเกินไป ขนาดคนพอมีกำลังปานกลาง

ยกขึ้นได้ ถ้าหนักหรือใหญ่เกินไปไม่ต้องประเคน

๒. ผู้ประเคนต้องอยู่ในหัตถบาส คือเอามือประสานกันแล้วยื่นไปข้างหน้า ห่างจากพระภิกษุ

สงฆ์ ผู้รับประมาณ ๑ ศอก

๓.ประเคนน้อมสิ่งนั้นส่งให้พระภิกษุสงฆ์ด้วยกริยาอ่อนน้อม แสดงความเคารพ

๔. การน้อมสิ่งของเข้ามาให้นั้นจะส่งให้ด้วยมือก็ได้หรือใช้ของเนื่องด้วยกายก็ได้ เช่น ใช้ทัพพี

หรือ ช้อนตักอาหารใส่บาตรที่ท่านถือ หรือสะพายอยู่ก็ได้

๕. ในกรณีผู้ประเคนเป็นชาย พระภิกษุสงฆ์ผู้รับจะรับด้วยมือ ในกรณีผู้ประเคนเป็นผู้หญิง

จะรับด้วยของเนื่องด้วยกาย เช่น ผ้าทอดรับ ใช้บาตรรับ ใช้จานรับ

**การประเคนที่ถูกต้องตามหลักพระวินัยมีลักษณะที่กำหนดไว้ ๕ ประการ**

เมื่อการประเคนได้ลักษณะครบทั้ง ๕ ประการนี้ จึงเป็นอันประเคนถูกต้อง ถ้าไม่ได้ลักษณะนี้เช่นของ นั้นใหญ่และหนักจนยกไม่ขึ้น ผู้ประเคนอยู่นอกหัตถบาส หรือผู้ประเคนเสือกของส่งให้ เป็นต้น แม้จะส่งให้ พระภิกษุสงฆ์แล้วก็ตาม ก็ได้ชื่อว่ายังไม่ได้ประเคนนั่นเอง

๑. ถ้าเป็นชาย ให้คุกเข่าหน้าพระภิกษุสงฆ์ ห่างจากท่านประมาณ ๑ ศอก ยกของที่จะ

ประเคน ส่งให้ท่านได้เลย

๒. ถ้าเป็นหญิง ให้วางของที่จะประเคน ลงบนผ้ารับประเคนที่ท่านทอดออกมารับ แล้วปล่อย

มือเพื่อพระภิกษุสงฆ์จะได้หยิบของนั้น

๓. เมื่อประเคนเสร็จแล้ว ให้กราบ ๓ ครั้ง หรือไหว้ ๑ ครั้งก็ได้ ถ้าของที่จะประเคนมีมากให้

ประเคนของให้หมดเสียก่อน แล้วจึงกราบหรือไหว้ ไม่นิยมกราบหรือไหว้ทุกครั้งที่ประเคน เดินเข่าถอยหลัง เมื่อห่างพอประมาณ จึงลุกขึ้นหันหลังกลับ

๔. ถ้าพระภิกษุสงฆ์รับประเคนนั่งเก้าอี้หรืออยู่บนอาสนะสูง ผู้ประเคนไม่อาจนั่งประเคนได้

ให้ถอดรองเท้าเสียก่อนแล้วยืนประเคนตามวิธีที่กล่าวแล้ว

๕. ของที่ประเคนแล้ว ห้ามคฤหัสถ์แตะต้องอีก เป็นเรื่องพระภิกษุท่านจะหยิบส่งกันเอง หาก

ไป แตะต้องเข้าโดยเจตนาหรือไม่ก็ตาม ของนั้นถือว่าขาดประเคน จะต้องประเคนใหม่

๖. สิ่งของที่ไม่ใช่ของเคี้ยวของฉัน เช่น กระโถน จาน ช้อน แก้วเปล่า กระดาษ เป็นต้น ไม่

นิยมประเคน

**การกรวดน้ำ**

การกรวดน้ำ คือ การตั้งใจอุทิศส่วนบุญส่วนกุศลที่เราได้ทำไว้แล้วไปให้แก่ผู้ที่ล่วงลับไปแล้ว พร้อมทั้ง รินน้ำให้ไหลลงไปที่พื้นดินหรือที่รองรับ แล้วเอาไปเทที่พื้นดินอีกต่อหนึ่งหรือรดที่โคนต้นไม้ก็ได้ และสำหรับ ประเพณีกรวดน้ำนั้น เริ่มขึ้นตั้งแต่สมัยพุทธกาล โดยพระสัมมาสัมพุทธเจ้า ได้สอนให้ พระเจ้าพิมพิสาร ซึ่ง ได้มาทำบุญเลี้ยงพระ ทรงหลั่งทักษิโณทก (กรวดน้ำ) เพื่อเป็นสัญลักษณ์ของการ "อุทิศส่วนบุญส่วนกุศล ให้แก่พระญาติที่ล่วงลับของพระองค์ นับตั้งแต่นั้นมา เวลาทำบุญจึงนิยมใช้การกรวดน้ำเป็นสัญลักษณ์แทนการ อุทิศส่วนบุญส่วนกุศล การกรวดน้ำมี ๒ วิธี ดังนี้

๑. กรวดน้ำเปียก คือ ใช้น้ำเป็นสื่อ รินน้ำลงไปพร้อมกับอุทิศผลบุญกุศลไปด้วย

๒. กรวดน้ำแห้ง คือ ไม่ใช้น้ำ ใช้แต่สิบนิ้วพนมอธิษฐาน แล้วอุทิศผลบุญกุศลไปให้ และในระหว่างที่ทำ

การกรวดน้ำนั้น เราควรระลึกถึงผู้ที่มีคุณ หรือมีเวรกรรมต่อกัน เพื่ออุทิศผลบุญที่ ได้ทำให้แก่บุคคลเหล่านั้น

**บทกรวดน้ำแบบสั้น**

อิทัง เม ญาตีนัง โหตุ สุขิตา โหนตุ ญาตะโย

ขอบุญนี้ จงสำเร็จแก่ญาติทั้งหลายของข้าพเจ้าเถิด ขอญาติทั้งหลายของข้าพเจ้าจงมีความสุข

สุข ใจเถิด

**บทกรวดนํ้าแบบยาว**

อิมินา ปุญญะกัมเมนะ อุปัชฌายา คุณุตตะรา

อาจะริยูปะการา จะ มาตาปิตา จะ ญาตะกา (ปิยา มะมัง)

สุริโย จันทิมา ราชา คุณะวันตา นะราปิ จะ

พรัหมมะมารา จะ อินทา จะ โลกะปาลา จะ เทวะตา

ยะโม มิตตา มะนุสสา จะ มัชฌัตตา เวริกาปิ จะ

สัพเพ สัตตา สุขี โหนตุ ปุญญานิ ปะกะตานิ เม

สุขัง จะ ติวิธัง เทนตุ ขิปปิง ปาเปถะ โว มะตัง ฯ

อิมินา ปุญญะกัมเมนะ อิมินา อุททิเสนะ จะ

ขิปปาหัง สุละเภ เจวะ ตัณหุ ปาทานะเฉทะนัง

เย สันตาเน หินา ธัมมา ยาวะ นิพพานะโต มะมัง

นัสสันตุ สัพพะทา เยวะ ยัตถะ ชาโต ภะเว ภะเว

อุชุจิตตัง สะติปัญญา สัลเลโข วิริยัมหินา

มารา ละกันตุ ในกาสัง กาตุญจะ วิริเยสุ เม

พุทธาทิปะวะโร นาโถ ธัมโม นาโถ วะรุตตะโม

นาโถ ปัจเจกะพุทโธ จะ สังโฆ นาโถตตะโร มะมัง

เตโสตตะมานุภาเวนะ มาโรกาสัง ละภันตุ มา ฯ

ด้วยบุญนี้ อุทิศให้ อุปัชฌาย์ ผู้เลิศคุณ

และอาจารย์ ผู้เกื้อหนุน ทั้งพ่อแม่ และปวงญาติ

สูรย์จันทร์ และราชาผู้ทรงคุณหรือสูงชาติ

พรหม มาร และอินทราช ทั้งทวยเทพ และโลกบาล

ยมราช มนุษย์มิตร เป็นกลาง ผู้จองผลาญ

ขอให้สุขศานต์ทุกทั่วหน้า อย่าทุกข์ทน

บุญผองที่ข้าทําจงอำนวยศุภผล

ให้สุขสามอย่างล้น ให้ลุถึงนิพพานพลัน

ด้วยบุญนี้ที่เราทํา และอุทิศให้ปวงสัตว์

เราพลันได้ ซึ่งการตัดตัวตัณหา อุปาทาน

สิ่งชั่วในดวงใจกว่าเราจะถึงนิพพาน

มลายสิ้นจากสันดาน ทุก ๆ ภพ ที่เราเกิด

มีจิตตรง และสติปัญญาอันประเสริฐ

พร้อมทั้งความเพียรเลิศเป็นเครื่องขูดกิเลสหาย

โอกาสอย่าพึงมี แก่หมู่มารทั้งสิ้นทั้งหลาย

เป็นช่อง ประทุษร้ายทําลายล้างความเพียรจม

พระพุทธวรนาถ พระธรรมที่พึ่งอุดม

พระปัจเจกะพุทธะ สมทบพระสงฆ์ ที่พึ่งพยอง

ด้วยอานุภาพนั้น อย่าเปิดโอกาสให้แก่มาร เทอญ.

**บทแผ่เมตตา**

**บทแผ่เมตตาให้แก่ตัวเราเอง**

อะหัง สุขิโต โหมิ (ขอให้ข้าพเจ้ามีความสุข)

อะหัง นิททุกโข โหมิ (ขอให้ข้าพเจ้าปราศจากความทุกข์)

อะหัง อะเวโร โหมิ (ขอให้ข้าพเจ้าปราศจากเวร)

อะหัง อัพยาปัชโฌ โหมิ (ขอให้ข้าพเจ้าปราศจากอุปสรรคอันตรายทั้งปวง)

สุขี อัตตานัง ปะริหะรามิ (ขอให้ข้าพเจ้าจงมีความสุขกายสุขใจ รักษากายวาจาใจให้พ้นจาก

ความทุกข์ภัยทั้งปวงเถิด)

**บทแผ่เมตตาทั่วไป**

สัพเพ สัตตา สัตว์ทั้งหลายที่เป็นเพื่อนทุกข์ เกิด แก่ เจ็บ ตาย ด้วยกันทั้งหมดทั้งสิ้น

อะเวรา โหนตุ จงเป็นสุขเป็นสุขเถิด อย่าได้มีเวรแก่กันและกันเลย

อัพยาปัชฌา โหนตุ จงเป็นสุขเป็นสุขเถิด อย่าได้เบียดเบียนซึ่งกันและกันเลย

อะนีฆา โหนตุ จงเป็นสุขเป็นสุขเถิด อย่าได้มีความทุกข์กายทุกข์ใจเลย

สุขี อัตตานัง ปะริหะรันตุ จงมีแต่ความสุขกายสุขใจ รักษาตนให้พ้นจากทุกข์ภัยทั้งสิ้นเถิด

**ชาติ ศาสนา พระมหากษัตริย์**

การรักชาติ ศาสนา พระมหากษัตริย์ เป็นคุณลักษณะอันพึงประสงค์ ที่แสดงออกถึงการเป็น

พลเมืองดีของชาติ ธำรงไว้ซึ่งความเป็นชาติ ศรัทธา ยึดมั่นในศาสนา และเคารพเทิดทูนสถาบันพระมหากษัตริย์ เด็กที่มี ความรักชาติ ศาสน์ กษัตริย์ จะเป็นเด็กที่แสดงออกถึงการเป็นพลเมืองดีของชาติ

มีความสามัคคี ปรองดอง ภูมิใจ เชิดชูความเป็นไทย ปฏิบัติตนตามหลักศาสนาที่ตนนับถือ และแสดงความจงรักภักดีต่อสถาบันพระมหากษัตริย์

**ชาติ**

หมายถึง แผ่นดินที่มีประชาชนยึดครอง มีอาณาเขตที่แน่นอน มีการปกครองเป็นสัดส่วน

มีผู้นำเป็นผู้ปกครองประเทศและประชาชนทั้งหมด ด้วยกฎหมายที่ประชาชนในชาตินั้นกำหนดขึ้น เช่น ประเทศไทย มีการปกครองในระบอบประชาธิปไตยอันมีพระมหากษัตริย์ทรงเป็นประมุข มีศาสนาพุทธ เป็นศาสนาประจำชาติ มีวัฒนธรรม ขนบธรรมเนียม และจารีตประเพณี เป็นเอกลักษณ์ประจำชาติของตนเอง

สืบทอดกันมาจาก บรรพบุรุษเป็นเวลายาวนาน ผู้ที่มีความรักชาติจะช่วยกันปกป้องรักษาชาติ ไม่ให้ศัตรูมารุกรานหรือทำลาย เพื่อให้ลูกหลานได้อยู่อาศัยต่อไป ให้อยู่ร่วมกันด้วยความสงบสุขสืบไป

**ศาสนา**

หมายถึง คำสอนขององค์พระศาสดาแต่ละพระองค์ ศาสนาทุกศาสนามีไว้เพื่อสอนให้มนุษย์

ละชั่วประพฤติดี ผู้ที่รักศาสนา จะเป็นผู้นำคำสอนของแต่ละศาสนา ไปประพฤติปฏิบัติในชีวิตประจำวัน

ละความชั่ว กระทำแต่ความดี และทำจิตใจให้สะอาดปราศจากเครื่องเศร้าหมอง คือ ความโลภ ความโกรธ ความหลง ส่วน ผู้ที่ไม่รักศาสนา จึงเป็นผู้ที่ไม่นำคำสอนของศาสนานั้นไปประพฤติปฏิบัติ ไม่ละความชั่ว

ไม่ประพฤติดี ไม่ชำระจิตใจ ให้สะอาดปราศจากกิเลส ปล่อยให้ความโลภ ความโกรธ ความหลงครอบงำจิตใจ

**พระมหากษัตริย์**

หมายถึง พระเจ้าแผ่นดิน ผู้เป็นพระประมุขของประเทศ มีหน้าที่ปกครองประชาชนพลเมือง

ในประเทศนั้น ให้อยู่ดีมีสุข ตามกฎหมาย ตามครรลองคลองธรรมจารีตประเพณีวัฒนธรรมของชาตินั้น ๆ เช่น

ประเทศไทย มีพระบาทสมเด็จพระเจ้าอยู่หัวฯ ทรงเป็นประมุข ทรงปกครองแผ่นดินโดยธรรม เพื่อประโยชน์ สุขแห่งมหาชนชาวสยาม ทรงให้แนวพระราชดำริเศรษฐกิจพอเพียง เป็นแนวทางในการดำเนินชีวิตของปวงชน ชาวไทย นำความเจริญรุ่งเรืองความผาสุกมาสู่พสกนิกรถ้วนหน้า มีความเป็นอยู่อย่างรมเย็นเป็นสุข มีความรัก สามัคคี กลมเกลียว เราจึงควรประพฤติตนเป็นคนดี ถวายเป็นพระราชกุศล ถวายความจงรักภักดีแด่ พระบาทสมเด็จพระเจ้าอยู่หัวฯ

**ธงไตรรงค์**

ธงชาติเป็นสัญลักษณ์ที่แสดงความเป็นชาติของประเทศหรือชาติต่าง ๆ ที่ยอมรับกันโดยทั่วไป ซึ่ง

แต่ละประเทศธงชาติจะมีสีที่แตกต่างกันและคล้ายกันบ้าง

ธงชาติไทยหรือธงไตรรงค์เป็นสัญลักษณ์ของประเทศไทยหรือชาติไทย ที่บ่งบอกถึงเอกลักษณ์ และ

ศักดิ์ศรีในความเป็นไทย ซึ่งมีความหมายแสดงความเป็นเอกราชอธิปไตยของชาติ รวมทั้งสถาบันชาติ ศาสนา พระมหากษัตริย์ ธงชาติจึงมีความศักดิ์สิทธิ์ต้องได้รับความเคารพอย่างสูง

ธงชาติไทย มีลักษณะเป็นรูปสี่เหลี่ยมผืนผ้า กว้าง ๖ ส่วน ยาว ๙ ส่วน ด้านกว้าง แบ่งเป็น ๕ แถบ ตลอดความยาวของผืนธง ตรงกลางเป็นแถบสีน้ำเงินแก่ กว้าง ๒ ส่วน ต่อจากแถบสีน้ำเงินแก่ออกไปทั้งสอง ข้างเป็นแถบสีขาวกว้างข้างละ ๑ ส่วน ต่อจากแถบสีขาวออกไปทั้งสองข้างเป็นแถบสีแดง กว้างข้างละ ๑ ส่วน

พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ทรงพระราชนิพนธ์ให้ความหมายของสีธงชาติไว้ดังนี้

สีแดง หมายถึง ชาติ คือประชาชน

สีขาว หมายถึง ศาสนา

สีน้ำเงิน หมายถึง พระมหากษัตริย์